کوردانی ئەمریکا

کوردانی ئەمریکا (بە ئینگلیزی: Kurdish Americans) مەبەست لە ئەو کۆمەڵەیە کە دانیشتوو یان لەدایکبووی ئەمریکان و لە بنەچەدا کوردن. زۆرینەی کوردە ئەمریکییەکان ڕەگیان دەگەڕێتەوە بۆ باشوری کوردستان یان ڕۆژهەڵاتی کوردستان. کوردانی باشور زۆرترین ڕێژەی کوردە نەتەوەییەکانی نیشتەجێی ئەمریکا پێکدەهێنێت. 

شەپۆلی یەکەمی کۆچبەرانی کورد لە ماوەی حەفتاکانی سەدەی ڕابردوودا دەستی پێکرد لە ئەنجامی شۆڕشی ئەیلوول. شەپۆلی دووەمی کۆچبەرانی کورد لە ساڵانی نەوەدەکانی سەدەی ڕابردوودا بە هەڵاتن لە شاڵاوی ئەنفالکردنی جینۆسایدی سەدام حوسێن و هەروەها هێرشی سوپای عێراق بۆ سەر هەرێمی کوردستان لە ٣٢ی ئابی ١٩٩٦. دوایین شەپۆلی کۆچبەرانی کورد لە ئەنجامی شەڕی ناوخۆی سوریا لە ساڵی ٢٠١١ و شەڕی داعش لە عێراق لە ساڵی ٢٠١٤ هاتە ئاراوە. 

هەندێک لە کەسایەتیە ناسراوەکانی کورد لە ئەمریکا: هێرۆ مستەفا، دیپلۆماتکار و سیاسەتمەدار. ھانا جاف، نووسەر و وتارخوێن و چالاکەوان. کارزان کاردۆزی، نوسەر و دەرهێنەر. حەمدی ئولوکایا، بازرگان و خاوەنی کۆمپانیای چۆبانی. 

سەرچاوەکان

پۆل:کورد
پۆل:پەرتبوونی کورد
پۆل:ئەمریکییەکانی بە ڕەچەڵەک کورد
پۆل:مێژووی کورد-ئەمریکی